થરાદની ઇઢાટા ડીસ્ટ્રીબ્યુટરીમાંથી ઢીમા માયનોર એક અને બે નામથી ઓળખાતી નાની કેનાલો પસાર થાય છે.આ કેનાલ થરાદથી ૧૩ કીમી જેટલી લંબાઇ ધરાવેછે.જે પૈકી માયનોર એક ગત જુલાઇ ૨૦૧૭માં આવેલા ભારે વરસાદમાં ગાબડાં પડતાં તુટવા પામી હતી ત્યાર બાદ તેનું રીપેરીંગ કરવામાં આવ્યું ન હતું.ઢીમાના ખેડુતોએ જણાવ્યું હતુંકે આ નહેર છેક ઢીમા ચાર રસ્તા સુધી આવે છે.તેમાં અગાઉ આવેલા વરસાદથી ઠેકઠેકાણે કટ પડવા પામ્યા હતા.અને નહેરમાં માટી પણ ભરાઇ જવા પામી હતી.ત્યાર પછી પુર અને વરસાદમાં તેનું ભારે ધોવાણ થવા પામ્યું હતું.એજ પ્રકારે માયનોર બે પણ વરસાદમાં ધોવાઇ જવા પામી હતી.